6.  โครงการในอนาคต

บริษัทฯ มีโครงการในอนาคตที่จะสร้างรายได้ ลดค่าใช้จ่ายในการดำเนินงาน
ซึ่งจะส่งผลให้บริษัทฯมีกำไรสุทธิที่เติบโตเพิ่มขึ้นอย่างต่อเนื่องรวมถึงการสร้างความมั่นคงทางธุรกิจโดยการเป็นเจ้าของสินทรัพย์ที่มีความจำเป็นในการดำเนินงาน
เช่น คลังสินค้า เป็นต้น โดยบริษัทฯมีโครงการสำคัญที่จะผลักดันให้เกิดขึ้น ดังต่อไปนี้

1.  โครงการสร้างคลังสินค้าและท่าเทียบเรือที่ตำบลสวนส้ม อำเภอบ้านแพ้ว จังหวัดสมุทรสาคร

บริษัทฯกำลังดำเนินโครงการสร้างคลังสินค้าและท่าเทียบเรือที่ตำบลสวนส้ม อำเภอบ้านแพ้ว
จังหวัดสมุทรสาคร โดยคลังสินค้าแห่งนี้
บริษัทฯมีนโยบายในการซื้อที่ดินเป็นของบริษัทฯเองเพื่อให้มีความมั่นคงในการดำเนินงานระยะยาว
บริษัทฯได้ซื้อที่ดินพื้นที่ประมาณ 65 ไร่ สามารถเก็บถ่านหินได้ประมาณ 120,000 -150,000 ตัน
โดยบริษัทฯจะสร้างเป็นโกดังปิดส่วนหนึ่งเก็บถ่านหินได้ประมาณ 50,000 ตัน
ซึ่งคลังสินค้าแห่งนี้ได้ดำเนินการสร้างท่าเทียบเรือด้วย
ซึ่งจะทำให้บริษัทฯสามารถประหยัดค่าใช้จ่ายได้เป็นอย่างมาก ได้แก่ ค่าใช้จ่ายค่าผ่านท่า
ค่าตักหน้าท่า ค่าชั่งน้ำหนัก และค่าขนส่งจากท่าอำเภอเมืองไปยังคลังสินค้า นอกจากนี้ บริษัทฯ
ยังสามารถให้ลูกค้าที่อยู่บริเวณใกล้เคียงเข้ามาใช้บริการท่าเทียบเรือของบริษัทฯ ได้
เป็นการเพิ่มรายได้ให้กับบริษัทฯ อีกทางหนึ่ง บริษัทฯ คาดว่า คลังสินค้าที่สวนส้ม
น่าจะเปิดดำเนินการได้ภายในปี 2550

6.2 โครงการผลิตถ่านหินก้อน

บริษัทฯ มีโครงการผลิตถ่านหินก้อน ภายใต้การดำเนินงานของบริษัทยูเอ็มเอส โคลบริคเครท จำกัด
ซึ่งเป็นบริษัทย่อยที่บริษัทฯ ถือหุ้นอยู่ร้อยละ 99.99
โดยการนำถ่านหินมาอัดเป็นก้อนและปรับแต่งคุณสมบัติเพื่อให้มีคุณสมบัติตามที่ลูกค้าต้องการและปลอดภัยกับสิ่งแวดล้อม
ซึ่งเป็นการสร้างมูลค่าเพิ่มให้กับถ่านหิน
เนื่องจากถ่านหินที่เป็นมีขนาดเล็กจะมีราคาต่ำกว่าถ่านหินก้อน
โดยกลุ่มลูกค้าจะเป็นลูกค้าที่ใช้ถ่านหินซึ่งมีค่าความร้อนต่ำกว่าถ่านหินที่บริษัทฯ ขายอยู่ในปัจจุบัน
บริษัทฯ ได้มีการลงทุนเครื่องจักรและอุปกรณ์ในการผลิต คาดว่า ในปี 2550 จะจัดจำหน่ายได้

3.  คลังสินค้าจังหวัดอยุธยาหรือสระบุรี

บริษัทฯ ยังมีโครงการที่สร้างคลังสินค้าอีกแห่งหนึ่งโดยบริษัทฯ
คาดว่าจะทำการสร้างคลังสินค้าที่จังหวัดอยุธยาหรือสระบุรีซึ่งมีโรงงานอุตสาหกรรมเป็นจำนวนมาก
เพื่อเป็นการทดแทนคลังสินค้าเดิมที่อำเภอนครหลวง จังหวัดอยุธยา
ซึ่งจะทำให้บริษัทฯมีรายได้เพิ่มขึ้นจากฐานโรงงานอุตสาหกรรมขนาดกลางในบริเวณนั้นและใกล้เคียงซึ่งบางส่วนเคยเป็นฐานลูกค้าเก่าของบริษัทฯ
มาก่อน ซึ่งปัจจุบันลูกค้ากลุ่มนี้ยังมีความต้องการถ่านหินจากบริษัทฯ อยู่
ทำให้บริษัทฯสามารถลดค่าขนส่งสินค้าไปให้ลูกค้าได้เป็นจำนวนมาก
โดยกระบวนการขนส่งถ่านหินจากเกาะสีชังจะใช้เรือโป๊ะมาขึ้นท่าที่จังหวัดอยุธยา
และใช้รถบรรทุกขนถ่านหินเข้าคลังสินค้าเช่นกัน โดยบริษัทฯ
มีงบประมาณในการสร้างคลังสินค้าแห่งใหม่ประมาณ 40 ล้านบาท ในการจัดซื้อที่ดินประมาณ 40 ไร่
อุปกรณ์ต่างๆ และสร้างโกดังเก็บสินค้า ซึ่งจะทำให้บริษัทฯ มียอดขายเพิ่มขึ้นประมาณปีละ
100,000-200,000 ตัน

6.4 โครงการทางด้านการขนส่ง (Logistics)

เนื่องจากค่าขนส่งเป็นต้นทุนที่สำคัญในการดำเนินธุรกิจการจำหน่ายถ่านหิน
โดยการขนส่งมีทั้งทางน้ำและทางบก ดังนั้น เพื่อให้บริษัทฯมีต้นทุนการดำเนินงานที่ลดลง
บริษัทฯมีแนวทางที่จะจัดตั้งบริษัทย่อยเพื่อดำเนินธุรกิจดังกล่าว ดังนี้

  6.4.1 การขนส่งทางน้ำ บริษัทฯได้จัดตั้ง บริษัท ยูเอ็มเอส ไลท์เตอร์ จำกัด ทุนจดทะเบียน 1
  ล้านบาท โดยบริษัทฯ ถือหุ้นในสัดส่วนร้อยละ 90.00

  6.4.2 การขนส่งทางบก บริษัทฯได้จัดตั้ง บริษัท ยูเอ็มเอส ขนส่ง จำกัด ทุนจดทะเบียน 1
  ล้านบาท โดยบริษัทฯ ถือหุ้นในสัดส่วนร้อยละ 90.00

ทั้งนี้ บริษัทฯ คาดว่าจะเริ่มดำเนินงานได้ภายในปี 2550 นอกจากด้านต้นทุนที่ลดลงแล้ว บริษัทฯ
มีนโยบายให้บริษัทย่อยทั้ง 2 แห่ง สามารถรับงานจากบริษัทภายนอกได้เพิ่มเติม